เรื่องร้องเรียน (สะพาน,ป้าย,ถนน,ร้องเรียน) วันที่ 2023-08-18 06:37:16 — แขวงหนองค้างพลู เขตหนองแขม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660026148
ขอให้ตรวจสอบการปรับปรุงสะพานลอยคนข้าม บริเวณซอยเพชรเกษม 116/3 ถนนเพชรเกษม ตำบลอ้อมน้อย อำเภอกระทุ่มแบน จังหวัดสมุทรสาคร จุดสังเกตอยู่ใกล้กับโรงรับจำนำ  (ไม่ทราบชื่อ) และอยู่ฝั่งตรงข้ามกับมหาวิทยาลัยเอเชียอาคเนย์  เนื่องจากผู้ร้องแจ้งว่าบริเวณดังกล่าวมีป้ายระบุปรับปรุงสะพาน (ไม่ทราบรายละเอียดและหน่วยงานที่ดูแลชัดเจน) โดยจะมีการนำผ้าใบมากั้นเพื่อจะปรับปรุงสะพานลอยคนข้าม มีการนำอุปกรณ์มาวางไว้ แต่ผู้ร้องไม่พบเห็นเจ้าหน้าที่หรือหน่วยงานเข้ามาดำเนินการแต่อย่างใด รวมทั้งก่อนถึงหน้าหมู่บ้านพงษ์ศิริชัย 1 จะมีซุ้มประตูที่เป็นโดม ผู้ร้องพบเห็นการทำมาประมาณ 4-5 ปีแล้ว จึงไม่ทราบว่าแล้วเสร็จหรือยัง เพราะมีนั่งร้านเหล็กมาเรียงต่อกันเป็นชั้น เพื่อจะใช้ทาสี อ๊อกเหล็ก ทั้งสองฝั่งถนน และเกาะกลางถนนเพชรเกษม ทำให้บดบังทัศนวิสัย ภาพลักษณ์เสื่อมเสีย และเกรงว่าอุปกรณ์การก่อสร้างจะร่วงหล่นใส่ประชาชนที่สัญจรผ่าน พบเห็นมาประมาณ 4-5 ปี  เบื้องต้นผู้ร้องได้ติดต่อแจ้งเรื่องไปยังหมายเลขสายด่วน 1197 ตำรวจจราจร  และหมายเลขสายด่วน 191 สำนักงานตำรวจแห่งชาติแล้ว (ประชาชนประสงค์ให้ปกปิดชื่อ นามแฝง และหมายเลขโทรศัพท์)
// (แก้ไขข้อมูล 30/06/2566) ผู้ร้องขอแก้ไขข้อมูลเกี่ยวกับจุดสังเกต ฝั่งซ้ายอยู่ติดโรงรับจำนำที่กล่าวข้างต้น พอลงจากสะพานลอยไปในทันที จะมีป้ายสีน้ำเงินเขียนติดไว้อย่างชัดเจนว่า "เพชรเกษม 116/3" จะมีโรงรับจำนำและมีป้ายหยุดรถโดยสารประจำทาง ซึ่งฝั่งตรงข้ามโรงรับจำนำ เป็นฝั่งที่มุ่งหน้าออกมานอกตัวเมือง อยู่ฝั่งตรงข้ามถนนเพชรเกษม อยู่ตรงข้ามด้านหน้าหมู่บ้านหรรษา อีกทั้งถัดจากหมู่บ้านฯเป็นระยะทางประมาณ 500 เมตร ผู้ร้องพบเห็นแท่งเหล็ก เป็นโครงเหล็ก เป็นซุ้มประตูที่้เขียนว่า "ยินดีต้อนรับสู่สมุทรสาคร" แต่ยังไม่มีหน่วยงานลงพื้นที่นำซุ้มประตูออกแต่อย่างใด ผู้ร้องเกรงว่า หากมีลมพัดแรง จะทำให้แท่งเหล็กปลิวใส่รถที่สัญจรผ่าน ซึ่งไม่ทราบว่ามีการก่อสร้างซุ้มประตูแล้วเสร็จหรือไม่ จึงมีความประสงค์ให้หน่วยงานดำเนินการในเรื่องดังกล่าวด้วย
//เบื้องต้นทำการประสานงาน จังหวัดสมุทรสาคร ได้รับรายงานจากเทศบาลนครอ้อมน้อย ว่า ได้ดำเนินการตรวจสอบพื้นที่ตามข้อร้องเรียนแล้ว พบว่า บริเวณดังกล่าวเป็นพื้นที่ในความรับผิดชอบของเขต
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata